18.7.2023
SL
Uradni list Evropske unije
C 253/23
Velik razpon višine na območju z nižinami in pobočji, ki segajo več kot 380 m visoko, pomeni, da so razmere za gojenje različni, ter določa prostorsko razporeditev sort in vrst pridelanega vina.
Nižinsko območje in spodnja tretjina pobočij imata bolj rodovitna tla in boljšo oskrbo z vodo, zato omogočata bujnejšo rast in večje donose ter se večinoma uporabljata za pridelavo mirnih in kakovostnih penečih vin, ki so sveža in žametna/oljnata.
Območje daje uravnotežena vina, ki so povprečno ekstraktna, z aromami cvetja (cvetovi vinske trte, akacija, bazilika) in sadja (marelice, citrusi, jagodičje), z zmernim deležem alkohola, ali sadna (eksotično sadje, citrusi).
Za obvladovanje vegetativne rasti se na splošno uporablja alternativna dolgotrajna zatravitev medvrstnih prostorov, teža grozdja na trs ob trgatvi pa je večja kot drugje.
Srednji del pobočij (na višini 280–300 m) je del območja z največjim potencialom, ki daje zelo cenjena vina.
Zmerno strma pobočja so obrnjena proti jugu, jugovzhodu in jugozahodu, imajo skeletna tla, so povprečno rodovitna in vključuje območja apnenčaste kamnine, se obdelujejo za proizvodnjo mirnih in kakovostnih aromatičnih penečih vin, pri katerih je v celoti optimiziran potencial kakovosti glede intenzivnih, dobro uravnoteženih, svežih in sadnih arom.
Rdeča vina prihajajo iz vinogradov, ki so večinoma obrnjeni proti jugu ter rastejo na bolj skeletnih in manj rodovitnih tleh, zaradi česar so manj bujni, listna stena je idealno izpostavljena soncu, razmere za kopičenje polifenolov in sladkorjev pa so odlične.
Imajo intenzivne barve in bogate primarne vonje borovnic, robidnic, sliv in črnih češenj.
Vinogradniška območja Ceptura, Tohani in Merei so obdarjena z izdatno osončenostjo in toploto ter rahlo teksturo tal, dajejo pa krepka in močna mirna rdeča vina polnega telesa z večjo intenzivnostjo barve.
Lokalno, na zahodnem delu masiva Dealu Mare (vinogradniški središči Valea Călugărească in Urlați-Ceptura) na tleh z visoko vsebnostjo železovega oksida, ki jih sestavljajo rdeča glina, laporovec in droben rdečkast pesek, proizvajajo vina z izrazitimi senzoričnimi lastnostmi, in sicer s povprečno in veliko intenzivnost barve, oljnatostjo, intenzivno aromatičnostjo in sadnostjo (kakovostna peneča vina, biser vina), ter lastnostmi, kot so izrazite cvetlične arome in posebna svežina.
Tla na tem območju so izjemno ugodna in se uporabljajo za proizvodnjo belih vin, ki so tipično aromatična, uravnotežena, ekstraktna, z mineralnim značajem ter specifičnimi cvetličnimi in rastlinskimi aromami.
Večinoma ležijo na vzhodnih in zahodnih pobočjih z zmernejšimi ravnmi vročine in osončenosti, zaradi česar se bolje ohranijo kisline ter mirna in biser vina pridobijo sadnost.
Kamnita tla z visoko vsebnostjo kalcijevega karbonata na tem območju, zlasti na vzhodnem delu vinorodnega območja (vinogradniški središči Pietroasa in Breaza), se izkoriščajo za gojenje tipičnih aromatičnih sort za mirna in kakovostna aromatična peneča vina, ki so ekstraktna, sveža, z mineralnim značajem in kompleksnimi izrazitimi cvetličnimi aromami (akacija, bazilikam, med).
Tudi vzhodni del območja vinogradov, ki so zasajeni na sarmatskem apnencu, glini, peščenjaku ter nanosih drobnega peska in proda, se uporablja za proizvodnjo rdečih vin intenzivne barve in intenzivno sadnih belih vin.
Področje na največji nadmorski višini (300–380 m) je zelo izpostavljeno soncu in ima velik potencial, z najmanj rodovitnimi tlemi in visoko vsebnostjo apnenčaste kamnine, pri čemer je izpostavljenost proti jugu ugodna za rdeče sorte, izpostavljenost proti zahodu in severozahodu za bele sorte, na območjih planot pa se v celoti izkoriščajo bujnejše sorte.
Tam proizvedena bela vina so bolj sadna z izrazitejšim mineralnim značajem.
Vinogradi na zahodnih pobočjih so zaščiteni pred močno izpostavljenostjo soncu, ki je specifična za parcele, obrnjene proti jugu, kar skupaj z zmernejšimi temperaturami na veliki nadmorski višini omogoča boljšo ohranitev kislin v grozdju ter aromatične rastlinske in cvetlične note.
Hkrati so zaradi manjše bujnosti, ki je posledica manj rodovitnih tal in zmernejših temperatur na veliki nadmorski višini, rdeča vina (kakovostna peneča vina, kakovostna aromatična peneča vina in biser vina) s tega območja polnega telesa, krepka, bogata s tanini in imajo velik potencial za staranje.
9.
Posebne dodatne zahteve (pakiranje, označevanje, ostale zahteve) Pogoji glede označevanja Pravni okvir: nacionalna zakonodaja Vrsta dodatnega pogoja: dodatne določbe o označevanju